Linnustoselvitys 2015 Kuhmon Lentiiran Niskanselkä - PDF
Download "Linnustoselvitys 2015 Kuhmon Lentiiran Niskanselkä"
1 1 Linnustoselvitys 2015 Kuhmon Lentiiran Niskanselkä Ari Parviainen
2 2 Sisällys Johdanto 3 Tulokset 4 Eteläranta 4 Niskanselän etelärannalla havaitut lajit ja arvioidut parimäärät/reviirit 5 Etelärannalla havaitut EU:n lintudirektiivin lajit, UHEX-lajit sekä EVA-lajit 5 Havainnot suojelustatuksen omaavista lajeista 6 Pohjoisranta 7 Niskanselän pohjoisrannalla havaitut lajit ja arvioidut parimäärät/reviirit 7 Pohjoisrannalla havaitut EU:n lintudirektiivin lajit, UHEX-lajit, EVA-lajit ja RT-lajit 7 Havainnot suojelustatuksen omaavista lajeista 8 Lähteet 10
3 3 Johdanto Tämän linnustoselvityksen kohteena oli Kuhmon kaupungissa Kainuussa sijaitseva Lentiiran järven Niskanselkä, joka sijaitsee lähellä itärajaa Kuhmon kaupungista noin 30 km pohjoiskoilliseen ja Lentiiran kylältä muutama kilometri länteen. Selvitysalueeseen kuului Niskanselältä vajaa 2 km pohjoisrantaa ja noin 2,5 km etelärantaa. Kohteiden karkea sijainti näkyy oheisesta kartasta (Kuva 1) ja tarkemmat rajaukset kuvasta 3. Raportti pohjautuu yhden aamun maastokäyntiin Koko ranta-alueet kierrettiin läpi jalkaisin koko ajan laulavia ja äänteleviä lintuja havainnoiden ja tarvittaessa myös kiikaria apuna käyttäen. Havaitut reviirit on merkattu suoraan maastokartoille muistiin. Teitä ja polkuja, joita olisi voinut käyttää liikkumisessa hyväksi, alueella ei ollut lainkaan, joten liikkuminen tapahtui kokonaisuudessaan maastossa. Havainnointiolosuhteet maastoaamuna olivat suurimman osan aikaa hyvät. Hyvin varhain aamulla tuuli häiritsi hieman ja klo 4-6 sadekuuro haittasi havainnointia ja lintujen lauluaktiivisuutta, mutta kokonaistulokseen se tuskin paljonkaan vaikutti. Muuten linnut olivat vielä hyvin äänessä vaikka ajankohta oli pesimäkauden loppupuolella. Kaikkia alueen lajeja ja reviirejä ei ole yhdellä maastokäynnillä pystytty havaitsemaan, mutta yhdelläkin käynnillä alueesta sai erittäin hyvän kuvan. Pääpaino oli alueella pesivän lajiston selvittämisessä sekä EU:n lintudirektiivi-, uhanalais- ja Suomen erityisvastuulajistossa. Esitetyt parimäärät ovat vain suuntaa-antavia, eivät tarkkoja lukuja, ja ainakin osa niistä on hyvin todennäköisesti myös aliarvioita. Kuva 1: Lentiiran Niskanselän selvitysalueen karkea sijainti merkattuna sinisellä ympyrällä
4 4 Tulokset Eteläranta Niskanselän etelärannan rantavyöhyke on pääasiassa kivennäismaata, soistunutta rantaa on verraten vähän. Rantavyöhykkeen metsät ovat enimmäkseen nuorehkoja männiköitä ja havumetsävaltaisia sekametsiä. Kauppisenniemen kaakkoispuolella on kappaleen matkaa melko vanhaakin sekametsää, jossa on runsaasti lehtipuustoa. Hakkuuaukkoja pitkin rantaa on useita. Huutokallion kohdalla on yksi suuri aukko ja toinen erittäin pitkä aukko pitkin rantaa alkaa Kauppisenniemen länsipuolelta ja jatkuu pitkälle Lokinkannaksen länsipuolelle. Muut aukot ovat pienempiä ja kauempana rannasta. Etelärannan selvitysalueella tavattiin 28 lintulajia, joista pesivinä tai mahdollisesti pesivinä 26. Urpiaisia ja pikkukäpylintuja havaittiin ylilentävinä ja ne eivät todennäköisesti kuulu pesivään lajistoon. Lisäksi Lokinkannakselta löytyi melko tuoreita pohjantikan syömäjälkiä Pesimälajistoon kuuluu valtaosin tavallista havumetsien lajistoa ja metsien yleislajistoa. DIR- ja uhanalaislajien lisäksi muuta erikseen mainittavaa lajistoa ei tavattu. Runsaimpia lajeja olivat peippo (11 reviiriä), hippiäinen (7 reviiriä) sekä laulurastas, pajulintu ja vihervarpunen (5 reviiriä), kaikkia muita tavattuja lajeja oli alle viidellä reviirillä. Arvioidut pari-/reviirimäärät ovat suuntaa antavia ja todennäköisesti joidenkin lajien kohdalla aliarvioita mutta useimpien lajien kohdalla kuitenkin todennäköisesti lähellä todellisia määriä. Selvitysalueella havaittujen reviirien kokonaissumma oli n. 70 paria/reviiriä. Lintuja oli hieman enemmän alueen länsipuoliskolla ja suojelullisesti huomioitavista lajeista Lokinkannaksen molemmin puolin havaittiin varoitteleva kuikka, kolme metsoa ja kaksi leppälintureviiriä. Kuva 2: Niskanselän etelärannan selvitysalueella on paljon hakattuja alueita
5 5 Niskanselän etelärannalla havaitut lajit (28 + (1)) ja arvioidut parimäärät/reviirit (n.70) Laji pari-/reviirimäärä Sinisorsa (Anas platyrhynchos) 1 Pyy (Bonasa bonasia)(dir) 1 Metso (Tetrao urogallus) (DIR, NT, EVA) 2 Kuikka (Gavia arctica) (DIR) 1 Rantasipi (Actitis hypoleucos) (NT, EVA) 1 Valkoviklo (Tringa nebularia) (EVA) 1 Kalalokki (Larus canus) 0-1 Käki (Cuculus canorus) 4 Käpytikka (Dendrocopos major) 1 (Pohjantikka (Picoides tridactylus) (DIR, EVA) syönnöksiä, pesiminen?) Metsäkirvinen (Anthus trivialis) 3 Västäräkki (Motacilla alba) 3 Punarinta (Erithacus rubecula) 4 Leppälintu (Phoenicurus phoenicurus) (EVA) 2 Räkättirastas (Turdus pilaris) 1 Laulurastas (Turdus philomelos) 5 Punakylkirastas (Turdus iliacus) 3 Sirittäjä (Phylloscopus sibilatrix) (NT) 1 Pajulintu (Phylloscopus trochilus) 5 Hippiäinen (Regulus regulus) 7 Harmaasieppo (Muscicapa striata) 1 Kirjosieppo (Ficedula hypoleuca) 1 Talitiainen (Parus major) 1 Töyhtötiainen (Parus cristatus) 2 Varis (Corvus corone cornix) 0-1 Peippo (Fringilla coelebs) 11 Vihervarpunen (Carduelis spinus) 5 Urpiainen (Carduelis flammea) 0, ylilentäviä Pikkukäpylintu (Loxia curvirostra) 0, ylilentäviä Etelärannalla havaitut EU:n lintudirektiivin lajit, UHEX-lajit sekä EVA-lajit Alueella havaittiin maastotöiden aikana 7 (+1) suojelullisesti merkittävää lajia. Euroopan Unionin lintudirektiivin liitteessä I mainittuja lajeja tavattiin neljä: pyy, metso, kuikka ja pohjantikka (vain syönnöksiä), Suomen kansainvälisiä erityisvastuulajeja (EVA) havaittiin viisi (metso, rantasipi, valkoviklo, pohjantikka ja leppälintu) ja Punaisessa kirjassa (Rassi, P., Hyvärinen, E., Juslén.A. & Mannerkoski, I. (toim.). 2010, 330) mainitusta uhanalaislajistosta havaittiin kolme silmälläpidettävää (NT) lajia (metso, rantasipi ja sirittäjä), jotka eivät täytä vaarantuneiden lajien kriteerejä eivätkä lukeudu varsinaisesti uhanalaisiin lajeihin (Taulukko 1). Alueellisesti uhanalaisia lajeja (RT) kohteella ei tavattu. Suojelullisesti merkittävien lajien tapaamispaikat löytyvät jäljempänä olevasta kartasta (kuva 3).
6 6 Taulukko 1: Maastossa havaitut suojelullisesti merkittävät lajit. DIR = Euroopan Unionin lintudirektiivin liitteessä I mainittu laji, UHEX = Suomen uhanalaisuusluokituksessa mainittu laji (NT: silmälläpidettävä), EVA = Suomen kansainvälinen erityisvastuulaji, (*=ei pesine alueella) Pyy Bonasa bonasia X DIR UHEX EVA Metso Tetrao urogallus X NT X Kuikka Gavia arctica X Rantasipi Actitis hypoleucos NT X Valkoviklo Tringa nebularia X *(Pohjantikka) Picoides tridactylus X X Leppälintu Phoenicurus phoenicurus X Sirittäjä Phylloscopus sibilatrix NT Yhteensä 4 3 NT 5 Havainnot suojelustatuksen omaavista lajeista Pyy Yksi lintu reviirillä Kauppisenniemellä. Metso Lokinkannakselta 200 metriä kaakkoon kaksi lintua, joista ainakin toinen oli naaras ja 200 metriä Lokinkannaksen länsipuolella koiras. Kuikka Lokinkannaksen länsipuolella lähellä rantaa pesintään viittaavasti käyttäytyvä ja varoitteleva lintu. Rantasipi Yksi reviiri Kauppisenniemellä. Valkoviklo Huutokallion lähellä yksi lintu ilmeisesti reviirillä. Pohjantikka Lokinkannaksella melko tuoreita syömäjälkiä. Itse lintua ei nähty. Leppälintu Yksi laulava koiras reviirillä Lokinkannaksen itä- ja yksi länsipuolella. Sirittäjä Huutokallion länsipuolen vanhanpuoleisessa sekametsässä yksi reviirillä laulava koiras.
7 7 Pohjoisranta Kuten etelärannallakin, pohjoisrannan maaperä on pääosin kivennäismaata mutta soistunutta rantaa on myös paikoin. Metsät ovat nuoria ja suurimmaksi osaksi harvenneltuja männiköitä ja mänty-hieskoivu sekametsiä, jotka ovat linnustollisesti melko köyhiä. Aukkohakkuita ei ole kuin aivan itä- ja länsipäässä ja ne ovat kooltaan melko pieniä. Itse ranta on varsin karua eteläpuolen tapaan eikä vesilinnustoa juuri ole. Pohjoisrannan selvitysalueella tavattiin 18 lintulajia, jotka kaikki ehkä tervapääskyä lukuun ottamatta kuuluvat pesimälajistoon, joka koostuu valtaosin tavallisesta havumetsien lajistosta ja metsien yleislinnuista. DIR- ja uhanalaislajien lisäksi muuta erikseen mainittavaa lajistoa ei tavattu. Runsaimpia lajeja olivat peippo (8 reviiriä) ja punarinta (6 reviiriä), kaikkia muita tavattuja lajeja oli alle viidellä reviirillä. Arvioidut pari-/reviirimäärät ovat suuntaa antavia ja todennäköisesti joidenkin lajien kohdalla aliarvioita mutta useimpien lajien kohdalla kuitenkin todennäköisesti lähellä todellisia määriä. Selvitysalueella havaittujen reviirien kokonaissumma oli n. 40 paria/reviiriä. Linnut jakaantuivat alueelle varsin tasaisesti eikä alueelta pysty osoittamaan erityisiä parempia kohteita. Niskanselän pohjoisrannalla havaitut lajit (18) ja arvioidut parimäärät/reviirit (n.40) Laji pari-/reviirimäärä Sinisorsa (Anas platyrhynchos) 1 Metso (Tetrao urogallus) (DIR, NT, EVA) 2 Rantasipi (Actitis hypoleucos) (NT, EVA) 1 Tervapääsky (Apus apus)? Metsäkirvinen (Anthus trivialis) 3 Rautiainen (Prunella modularis) 1 Punarinta (Erithacus rubecula) 6 Kulorastas (Turdus viscivorus) 1 Tiltaltti (Phylloscopus collybita) (RT) 2 Pajulintu (Phylloscopus trochilus) 2 Hippiäinen (Regulus regulus) 3 Harmaasieppo (Muscicapa striata) 1 Kirjosieppo (Ficedula hypoleuca) 1 Talitiainen (Parus major) 1 Hömötiainen (Parus montanus) 1 Peippo (Fringilla coelebs) 8 Vihervarpunen (Carduelis spinus) 2 Punatulkku (Pyrrhula pyrrhula) 1 Pohjoisrannalla havaitut EU:n lintudirektiivin lajit, UHEX-lajit, EVA-lajit ja RT-lajit Alueella havaittiin maastotöiden aikana 3 suojelullisesti merkittävää lajia. Ainoa Euroopan Unionin lintudirektiivin liitteessä I mainittu laji oli metso, Suomen kansainvälisiä erityisvastuulajeja (EVA) havaittiin kaksi (metso ja rantasipi) ja Punaisessa kirjassa (Rassi, P., Hyvärinen, E., Juslén.A. & Mannerkoski, I. (toim.). 2010, 330) mainitusta uhanalaislajistosta havaittiin myös kaksi silmälläpidettävää (NT) lajia (metso ja rantasipi), jotka eivät täytä vaarantuneiden lajien kriteerejä eivätkä lukeudu varsinaisesti uhanalaisiin lajeihin. Alueellisesti uhanalaisista lajeista (RT) tavattiin tiltaltti kahdella reviirillä (Taulukko 2). Suojelullisesti merkittävien lajien tapaamispaikat löytyvät jäljempänä olevasta kartasta (kuva 3).
8 8 Taulukko 2: Maastossa havaitut suojelullisesti merkittävät lajit. DIR = Euroopan Unionin lintudirektiivin liitteessä I mainittu laji, UHEX = Suomen uhanalaisuusluokituksessa mainittu laji (NT: silmälläpidettävä), EVA = Suomen kansainvälinen erityisvastuulaji, RT = alueellisesti uhanalainen DIR UHEX EVA RT Metso Tetrao urogallus X NT X Rantasipi Actitis hypoleucos NT X Tiltaltti Phylloscopus collybita X Yhteensä 1 2 NT 2 1 Havainnot suojelustatuksen omaavista lajeista Metso Kolmella paikalla: yksi vähän rajauksen ulkopuolella itäosassa ja länsiosassa melko lähekkäin kaksi, joista toinen oli varmuudella koiras. Rantasipi Aivan rajauksen länsireunan tuntumassa yksi reviiri. Tiltaltti Kaksi reviiriä rajauksen keskivaiheilla Talaskankaan länsipuolella. Kuva 3: Selvitysalueiden rajaukset ja suojelullisesti huomioitavien lajien tapaamispaikat sekä Niskanselän etelä- että pohjoisrannalla
9 9 Kuva 4: Niskanselän rannat ovat karuja. Kuvassa eteläpuolen rantaa. Kuva 5: Niskanselän pohjoisrannalla on jonkin verran mänty- ja mäntysekametsien lisäksi myös kuusi-koivu sekametsää